देशभर में पाखंडी बाबाओं के दुष्कर्म व अन्य संगीन मामलों में शामिल होने के मामले सामने आने के बाद अब बाड़मेर में एक पाखंडी बाबा का मामला चर्चा का विषय बना हुआ है। इस पाखंडी ने तांत्रिक विद्या से इलाज करने के बहाने एक परिवार से नजदीकियां बढ़ाई और फिर 17 वर्षीया किशोरी को भगा ले गया। महिला पुलिस थाने में 26 मई को बाबा के खिलाफ किशोरी का अपहरण कर भागने का मामला दर्ज हुआ था। हालांकि पुलिस ने आसपास के इलाकों में पाखंडी बाबा और किशोरी की तलाश की, लेकिन कोई सुराग नहीं मिला। घटना के 35 दिन बाद पांच थानों की अलग-अलग टीमें तलाश में जुट गई हैं।